Jornada d´assessorament juridic sobre la Lleí de Dependència. Divendres 24 d´octubre a Cocentaina. | El Blog de Budy (el Golfo)\nJornada d´assessorament juridic sobre la Lleí de Dependència. Divendres 24 d´octubre a Cocentaina.\nsantycasarrubio / 3 horas ago\nLa Plataforma en defensa de les persones en situació de dependència de les comarques de L’Alcoià-El Comtat, continuem manifestant, davant la societat, la falta d’aplicació i eficàcia de la Llei de Promoció de l’Autonomia Personal i Atenció a les persones en Situació de Dependència informant de les mesures injustes aplicades pel govern aquests últims anys que vulneren els dret dels dependents i les seues famílies per això el divendres 24 d’octubre, hem organitzat a Cocentaina la JORNADA D’ASSESSORAMENT JURIDIC SOBRE LA LLEI DE DEPENDÈNCIA a càrrec de la lletrada Sandra Casas Molina (Assessora jurídica de les Plataformes en Defensa de la Llei de Dependència de la Comunitat Valenciana).\nAquesta jornada està pensada per atendre les necessitats de tota la població i està distribuïda en\ntres grans blocs:\nA les 12:00 hores: Xerrada adreçada a l’assessorament dels i de les professionals de la\ndependència (treballadors socials, regidors, advocats…).\nDe 16:00 a 19:30 hores: Assessorament individualitzat a particulars. Per poder participar-hi caldrà sol·licitar cita prèvia ja que les places són limitades. S’organitzarà en torns d’aproximadament 15 minuts per família per la qual cosa es prega que els sol·licitants porten la documentació necessària organitzada.\nA les 20:00 hores: Xerrada/Col·loqui: “La llei a debat”. Aquesta activitat està adreçada a tots aquells i aquelles que tinguen curiositat per saber en quin moment estem en l’aplicació de la Llei i quines irregularitats estan produint-se.\nEls interessats amb l’Assessorament, tant a professionals com a particulars, hauran de contactar al\ntel.- 660050952 i preguntar per Desiré.\nLa participació a la jornada serà gratuïta gràcies a les aportacions desinteressades i solidàries del club esportiu Esides Caramanchel C.E. d’Alcoi i la Colla Mal Passet de Cocentaina.\nUs agrairem la vostra assistència. Gràcies per la difusió.\n“Contribuïm a la defensa de les persones dependents”


Escola de Cel | Fundació Esplai Girona\nDELS VOLCANS AL FIRMAMENT\nL’Escola de Cel es troba situada en un lloc privilegiat dins el Parc Natural de la Zona Volcànica de la Garrotxa, s’emmarca en un indret de gran interès i bellesa paisatgística, en un entorn sempre idoni per la descoberta de la natura i del paisatge, independentment de l’època de l’any. A més de podergaudir d’un espai sense contaminació lumínica, òptima per la observació dels estels, constel·lacions, la Lluna en el cel de nit.\nEls nois i noies podran conèixer entre altres l’univers profund, el nostre planeta Terra, el Sistema Sola, a partir dels diferents centres d’interès que us proposem. A banda de poder visitar els volcans més representatius, pobles medievals com Besalú o Santa Pau o la Fageda d’en Jordà a partir d’una sortida amb l’escola. El prestigi i la difusió de la comarca de la Garrotxa s’ha construït amb una feina constant i regular en les darreres dècades amb la finalitat de potenciar una estructura educativa sobre la descoberta d’aquests valors del Parc Natural de la Zona Volcànica a través de l’experiència directa basada en una pedagogia activa\nSi vols conèixer quines activitats fem, clica sobre la taca blava.


Acaba la reforma del consultori de Calonge, que reobrirà al setembre\n10/08/2020 Societat - Jordi Rodríguez\nEstà previst reobrirl el consultori de Calonge al públic, el proper mes de setembre. (Foto: Ajuntament de Calonge i Sant Antoni).\nLes obres del consultori mèdic de Calonge ja estan acabades i l'equipament reobrirà les portes a partir de l'1 de setembre. Ho ha confirmat Serveis de Salut Integrats del Baix Empordà, que mentre ha durat tot aquest procés ha concentrat l'atenció sanitària del municipi al consultori de Sant Antoni.\nEl projecte, en què l'Ajuntament de Calonge i Sant Antoni hi ha invertit més de 100.000 euros, ha permès posar un ascensor a l'espai que ocupaven un dels lavabos de la planta baixa i la cambra de neteja. S'ha reordenat la primera planta i s'han garantit els mateixos espais i consultes que hi havia abans. Ara toca fer la neteja i la instal·lació dels equipaments pertinents, abans de posar el consultori novament en marxa. Esther Vilert és la directora d'Atenció Primària de Serveis de Salut Integrats del Baix Empordà.\nEl consultori mèdic de Calonge està ubicat a l'edifici municipal de Can Patrici. En aquesta remodelació també s'ha reparat la coberta i s'han canviat els tancaments que hi havia, de manera que s'ha guanyat en aïllament tèrmic i protecció solar.\n30/09/2020 - Torna a Palamós el cicle 'Biblioteques amb DO', amb la xerrada 'Emprenedores del vi'\n04/04/2019 - Societat ERC presenta 300 firmes per l'ascensor del consultori de Calonge


Demà s’iniciaran els treballs per desmantellar i enderrocar la marquesina d’Urgències i l’edifici d’administració de l’Hospital de Viladecans. Aquests treballs permetran iniciar la construcció de l’edifici nou de l’equipament sanitari, que se situarà a l’avinguda del Mil·lenari i l’avinguda Josep Tarradellas.\nL’actuació, segons Salut, “tindrà una durada aproximada de quatre mesos, durant els quals hi ha risc elevat de soroll i vibracions”. Mentre durin les obres, es continuarà realitzant l’activitat assistencial habitual, així que, per minimitzar l’impacte dels treballs en els pacients i els professionals del centre, s’han establert diverses mesures.\nUna d’elles és la limitació de les actuacions a l’horari de tarda, entre les 14 i les 20 hores, quan l’activitat al centre baixa. Durant el mes d’abril i la primera quinzena de maig, el soroll i les vibracions afectaran sobretot l’àrea pròxima a urgències i àrea quirúrgica de la planta soterrània. Per minimitzar les molèsties, en aquest període es tancarà mitja àrea d’urgències i, perquè es pugui continuar treballant en condicions adequades, es traslladarà l’atenció d’aquesta àrea als espais habilitats a la primera planta de l’edifici central.\nL’Hospital demana que, per evitar riscos innecessaris, “es respecti al màxim la senyalització, les recomanacions dels tècnics, del personal de seguretat i dels professionals del centre.”\nDes de mitjans de maig i fins a final d’agost, les àrees més afectades per les obres seran les més pròximes a l’edifici d’administració: el bloc quirúrgic de la tercera planta, la ressonància magnètica i el TAC, així com les habitacions d’hospitalització que tenen les finestres orientades a l’àrea on s’estiguin fent els treballs, que s’inhabilitaran durant aquest període.


POLÍTICA - 30/03/2019 17:12 / Redacció\nEl President Puigdemont reacciona així a l'amenaça d'un empresari espanyol que el vol segrestar\nTot sovint el President Puigdemont rep amenaces per part de persones properes a l'espanyolisme. A vegades aquests insults i amenaces no passen de piulades o missatges fets des de l'anonimat que proporciona Twitter i altres xarxes socials. En altres ocasions, les amenaces són més greus ja que fan referència directa a la seva família. Però aquestes amenaces no només són anònimes, també hi ha qui les fa a cara descoberta aprofitant la immunitat que tenen aquesta gent malgrat que el delicte d'amenaces té una pena superior si aquestes es fan amb publicitat.\nFOTO: Carles Puigdemont, ACN\nI amb publicitat, mitjançant el digital ultra Alerta Digital, les va fer l'empresari Gerard Bellalta. Des de XCatalunya.cat ens fèiem ressó (VEURE AQUÍ) de l'anunci per part de l'empresari - conegut per vendre paper de water amb l'estelada - d'oferir 100.000 euros a algú que segrestés el President Puigdemont i el lliurés en mans de Bellalta.\nUns fets gravíssims que no han comportat cap investigació per part de la justícia espanyola contra Bellalta i que han provocat la indignació del President Puigdemont. La piulada de Puigdemont és clara. Mostra la seva indignació perquè les amenaces que rep no tenen cap conseqüència i envia un contundent missatge al Ministro Borrell:\nParaules clau: PUIGDEMONT BOYE GERARD BELLALTA REACCIONS


Una festa a Aixirivall acaba amb diverses sancions per excedir-se amb el soroll - Altaveu el diari digital d'Andorra\nUna festa a Aixirivall acaba amb diverses sancions per excedir-se amb el soroll\nLa policia ha hagut d’imposar multes també per queixes veïnals derivades de la contaminació acústica en domicilis de l’avinguda Francesc Cairat de Sant Julià i al carrer Bonavista de la capital\n31/05/2020 (12:27 CET)\nHan estat nombroses les queixes veïnals pel soroll que es desprenia d'un xalet d'Aixirivall. ARXIU\nLa policia ha fet caixa aquesta matinada en, almenys, tres punts del Principat on ha hagut d’intervenir per queixes veïnals derivades del soroll, manifestament excessiu, que hi havia en diferents domicilis privats. Una de les intervencions més ‘voluminosa’ ha estat en un xalet d’Aixirivall, on s’hi celebrava una festa que ha obligat un parell de patrulles policies a repartir multes.\nLes intervencions per sorolls han estat una constant durant tot el confinament. Amb l’entrada en vigor de la Llei de seguretat pública, la policia té un marc legal clar per poder actuar, a raó de 300 euros normalment per persona que ‘participa’ de la causació de la molèstia acústica. Segons diverses fonts, aquesta nit i part de la matinada, hi ha hagut nombroses denúncies telefòniques a la policia pel soroll provinent d’un xalet a Aixirivall on no és la primera vegada que s’hi fan festes passades suposadament de voltes. Almenys, de voltes sorolloses.\nPatrulles policials s’haurien desplaçat fins al lloc per constatar, efectivament, que s’estava infringint la normativa. No obstant això no hauria estat fàcil poder accedir al domicili en qüestió i, segons algunes fonts, s’hauria esperat a la sortida d’alguns dels assistents per aturar-los i multar-los. El cas d’Aixirivall no ha estat l’únic. La policia també ha hagut d’intervenir, almenys, en un domicili de l’avinguda Francesc Cairat, a Sant Julià, i en un immoble de la zona de Ciutat de Valls d’Andorra la Vella.\nBombers i agents de circulació al carrer Bonavista, on han aixecat acta de la situació.\nEn aquest darrer edifici, en les immediacions del carrer Bonavista de la capital també hi han intervingut aquest migdia agents dels bombers i del servei de circulació d’Andorra la Vella atès que en diferents balcons hi havia pertinences que amb el vent amenaçaven de caure i, en principi, ningú responia des de l’interior dels habitatges per retirar-les i evitar que caiguessin a la via pública.


El Congrés rebutja en primera volta el consell de RTVE proposat pel PSOE i Podem\nEls diputats de Cs abandonen l’hemicicle per no participar en la votació\n2 min. Madrid 02/07/2018 17:51\n651x366 El director de Radio 3, Tomás Fernando Flores, nou candidat a presidir RTVE El director de Radio 3, Tomás Fernando Flores, nou candidat a presidir RTVE\nEl Congrés de Diputats ha rebutjat en primera volta els noms proposats pel PSOE i Podem per al consell de RTVE, i que hauria d’estar presidit per Tomás Fernando Flores, actual director de Radio 3. La proposta ha comptat amb els vots favorables dels dos partits signants i el PNB, que s’ha afegit a l’acord, mentre que el PDECat i ERC no han votat la proposta, que es votava en urna, i per tant només es podia votar a la llista o en blanc.\nEn la primera votació, aquest dilluns, el consell requeria un suport de dos terços del Parlament, que no s’ha obtingut, mentre que en segona volta n’hi haurà prou amb una majoria absoluta, per a la qual són necessaris els vots dels independentistes, per tirar endavant amb els nomenaments.\nEl portaveu del PDECat, Carles Campuzano, ha assegurat que la seva abstenció és “amb voluntat de desbloquejar”, en la segona fase de la votació, mentre que ERC ha avisat que si el PSOE vol el suport al nom, hauran de canviar de posició i acceptar el diàleg “sense condicions” que el republicà va oferir la setmana passada a través d’una moció al Congrés que els socialistes van rebutjar. Demà compareix a la comissió constitucional la vicepresidenta espanyola Carmen Calvo, i els republicans ho veuen com una oportunitat per a aquest canvi de discurs.\nLa votació no ha comptat amb la participació dels diputats de Ciutadans, que han abandonat l’hemicicle abans que es produís en protesta pel que Albert Rivera ha considerat una “cacicada”. El partit taronja ha demanat que es reprengui l’elecció del consell a través del concurs que està en tramitació al Congrés. El PSOE afirma que vol recuperar aquest sistema, però que l’elecció del consell és una solució provisional fins que es resolgui el procediment, que es pot allargar mesos.\nMentrestant, el PP ha votat la seva pròpia llista, amb Eladio Jareño, l'excap de premsa d'Alícia Sánchez-Camacho, com a proposta de president de l'ens públic.\nEl PSOE ha de decidir a partir d'ara si negocia amb els independentistes per assolir una majoria ajustada, o si mira d'introduir canvis a la llista per satisfer el PP, que de moment es troba lluny d'arribar a un acord, perquè reclama la majoria al consell.


La sort de ser com som - blogs.flog.cat\nMaria Mercè Marçal va escriure: "A l'atzar agraeixo tres dons: haver nascut dona, de classe baixa i nació oprimida." I francament penso que aquests dos versos els hauríem de tenir escrits a la porta de casa perquè cada dia, en obrir-la per sortir al carrer, se'ns gravessin al cap, com un mantra.\nTenim una tendència natural a fixar-nos més en allò que ens manca que en allò que realment se'ns ha donat o que hem aconseguit. És humà, i segurament és el que ens manté alerta l'esperit de superació i espanta la complaença i la resignació. Però també és el que de vegades nos ens deixa valorar adequadament allò que som, que tenim i que representem.\nD'entrada som persones, homes o dones, que hem nascut, per casualitat, en un determinat país, oprimit, però en una de les zones més socialment privilegiades del planeta i, en la major part dels casos, en una classe no privilegiada, la qual cosa ens permet veure el món d'una determinada manera, amb uns paràmetres de justícia social concrets i valorar tot allò que amb molt d'esforç aconseguim.\nUs convido a reflexionar sobre la immensa sort que tenim de seguir vius, més o menys sans, i de disposar de tot allò de què disposem, sobretot més enllà dels cotxes, de la roba o de les cases. Perquè els que no som de classe alta ni de nacions poderoses, sabem valorar els amics, la família, la parella, els fills, i també l'esforç, la constància i la il.lusió. En definitiva, tot allò que realment ens aporta alguna cosa i que tot sovint només valorem quan ho perdem, o quan ens trobem davant d'algú que no ha gaudit mai de tots aquests dons que a nosaltres ens semblen tan naturals.\nComentaris (1)24-08-2013 06:47:15\nmiquelpuga , 25-08-2013 11:50:43\nllàstima que no s´ho llegeix molta gent...


Programa pilot de CREACIÓ I COMERCIALITZACIÓ DE PRODUCTE TURÍSTIC A L’URGELL | Ràdio Tàrrega\nPrograma pilot de CREACIÓ I COMERCIALITZACIÓ DE PRODUCTE TURÍSTIC A L’URGELL\nL’Agència Catalana de Turisme i el Patronat de Turisme de les Terres de Lleida han iniciat un “projecte pilot” dirigit a la Creació i comercialització de productes turístics a les terres de Lleida, concretament, de les comarques de la plana: Urgell, Segarra, Pla d’Urgell, Noguera, Segrià i Garrigues.\nUn procés que permetrà millorar els ingressos de les empreses turístiques, a través de la creació d’un sistema permanent de creació de productes i paquets turístics de qualitat que combinin la realització d’activitats, servei d’allotjament, restauració, oferta complementària o compra de productes agroalimentaris, per ampliar i diversificar l’oferta turística existent i satisfer les necessitats d’oci i lleure dels turistes.\nL’èxit d’aquest projecte serà possible si s’aconsegueix la implicació i col•laboració dels agents del territori, tant dels empresaris privats com de l’ administració.\nPer aquest motiu, s’ha convocat als agents públics i privats de la comarca de l’Urgell, a la primera reunió informativa, el dilluns 18 de juny, a les 9.30 h del matí, a la sala d’actes del Consell Comarcal de l’Urgell, per poder explicar el projecte a tots els assistents.\nLes persones interessades formen part de diversos sectors: ajuntaments, restaurants, allotjaments, museus, artesans, elaboradors de productes de la terra...\nL’empresa de consultors turístics Grup Cerveró de Barcelona serà l’encarregada d’exposar el projecte a les persones interessades. El Consell Comarcal de l’Urgell col•labora en la coordinació de les reunions i activitats que es realitzaran.


El gasoducte: una ferida oberta per a no res? - sentmenat.com\nInici Societat Civil El gasoducte: una ferida oberta per a no res?\nTothom que hagi passejat pel nostre terme municipal haurà pogut constatar la immensa ferida oberta que han deixat les obres del gasoducte Martorell-Figueres; de fet no cal passejar-se gaire, l’esboranc és ben visible a banda i banda de la carretera de la Salut, al seu pas per Pedrasanta, que presenta una imatge desoladora.\nAquestes obres han de permetre la instal·lació d’una canonada que serviria per conectar gasísticament l’Estat espanyol amb Europa, amb un traçat provinent d’Algesires fins França.\nA més del pas del gasoducte, Sentmenat ha d’acollir també les instal·lacions auxiliars consistents en “válvulas de seccionamiento de telemadada, EPC y lecho de ánodos, 2 trampas de rascadores e instalación eléctrica de suministro a la posición”.\nI quasi dos anys després el Ministerio de Indústria va aturar les obres…\nAra, però, amb les obres començades i amb la majoria del Vallès esquarterat per un immens esboranc de més de 30 metres d’amplada, el Ministerio de l’Interior espanyol ha decidit aturar el projecte a Hostalric.\nLa raó és que ni França ni els transportistes i reguladors de gas francesos i espanyols no han validat la comercialitat del projecte i han apostat per la fer la connexió gasísta interestatal pel País Basc.\nEl més greu de tot és que la decisió de França no s’ha produït ara, sinó que va ser el juliol del 2010, més d’un any abans de començar les obres, quan es confirmà que la connexió gasista es produiria per Pirineu Occidental, concretament entre Irun i Biriatu, al País Basc.\nAixí i tot, la tardor de l’any passat, les obres van començar i no ha estat fins al març d’aquest any quan el Ministerio de Indústria espanyol va prendre la decisió d’aturar les obres a Hostalric sense data de continuïtat.\nLa reacció dels ajuntaments i les entitats\nArran d’això, diverses entitats i partits del Vallès han denunciat la sobredimensió del projecte, la manca de justificació dels impactes territorials i la manca de revisió profunda dels requeriments i del traçat; a la vegada que han exigit la correcta finalització del projecte i la restauració física i vegetal del traçat.\nA més d’aquestes reaccions, els ajuntaments de Castellar del Vallès i de Sabadell, van començar a demanar explicacions al Ministerio de Indústria i a exigir la creació d’una comissió de seguiment del projecte. Ajuntaments als que s’hi han anat sumant els de l’Ametlla del Vallès, Caldes de Montbui, Llinars del Vallès, Sant Celoni i Terrassa amb l’aprovació d’una moció instant el Ministerio de Industria a donar explicacions per la continuïtat de l’obra tot i conèixer que la connexió amb França havia estat descartada el juliol del 2010, i demanant la creació d’una comissió mixta de seguiment de l’obra.\nUna moció que Sentmenat debatrà properament, tot i que encara desconeixem si es farà aquest mes de juny o bé més endavant.\nEn paral·lel, l’Ajuntament de Viladecavalls va decretar el mes passat l’aturada de les obres del gasoducte per incidències detectades en el seguiment de l’obra.\nTambé el mes passat, una representació de les entitats coordinades a la campanya contra el gasoducte va reunir-se amb la Subdirecció General d’Avaluació Ambient arrencant el compromís de l’administració d’informar de l’estudi de retauració, coordinar els diferents departaments de la Generalitat de Catalunya amb competències sectorials afectades per l’obra i estudiar donar suport a la petició de creació d’una comissió de seguiment mixta que les entitats proposen, una comissió que hauria d’estar integrada per la representació del Ministerio de Industria i de Medio Ambiente, Enagas, Generalitat de Catalunya, ajuntaments afectats, i dos representants d’entitats conservacionistes del Vallès Oriental i Occidental, amb l’objectiu d’avaluar la correcta finalització del projecte i la reposició física i vegetal del territori afectat.\nCom molt bé es pregunta el blocaire de sentmenat.com, Jaume Carbonell, la gran pregunta resta a l’aire: i ara què?\nÉs d’esperar que el Ministerio de Indústria accedeixi a la creació d’aquesta comissió mixta. Però més important que tot això, que prengui el compromís —i executi— la restauració morfològica i de vegetació de les zones afetades amb una fiscalització externa exigent. Un desig, però, que tothom es mira amb escepticisme, ateses les irregularitats i la manca de rigor denunciades a diversos municipis en l’execució de l’obra amb, com denuncien les entitats, les evidents «mancances de la vigilància ambiental de l’obra i la baixa sensibilitat de l’empresa promotora pel territori que traspassa i pels valors que el caracteritzen.»\nSi voleu més informació del gasoducte i del procés engegat per ajuntaments i entitats per la restauració del territori, podeu consultar el bloc informatiu http://gasoducte.blogspot.com/\nJun 5, 2012 Redacció\nApunta’t a la 28a caminada a MontserratOrenetes i falciots\n05/06/2012\tSocietat Civil1


Cinc joves morts en l'accident d'un microbús en un poble de Badajoz\nSegons ha informat el delegat del Govern a Extremadura en 'Hora 25', cinc nois d'entre 13 i 15 anys pertanyents a un equip de futbol sala de Monterrubio de la Serena han mort en un xoc ocorregut aquesta nit entre el microbús en el qual viatjaven i una màquina agrícola en la carretera que uneix els municipis de Castuera i Port Hurraco (Badajoz). També van resultar ferides dotze persones, deu van ser traslladades a l'Hospital de Don Benito i altres dos, al de Tallarrubias.\nEl president del Govern d'Extremadura, José Antonio Monago, s'ha traslladat al lloc dels fets després de conèixer la notícia. Allí ha lamentat que "sempre un accident amb morts és un drama, però quan a més els morts són joves, per descomptat el drama és doblement sentit". A pesar que al principi els serveis d'emergències van informar que un dels morts era un adult, finalment el delegat del Govern a Extremadura, Germán López Iglesias, ha confirmat que tots els morts són nens. També hi ha dotze ferits, la majoria menors, deu dels quals han estat traslladats a l'Hospital de Don Benito-Villanueva i dos al de Talarrubias, segons ha informat el Govern d'Extremadura. El ferit més greu té 77 anys.\nL'accident va ocórrer aquest dijous a les 21:22 hores en el quilòmetre 3,5 de la BA-051, en una llarga recta, quan per motius que estan sent investigats el microbús i la màquina agrícola han xocat. En el microbús viatjava l'equip de futbol sala cadet després de jugar un partit de futbol, 17 persones en total, 14 d'elles nens. Fins al lloc dels fets s'han desplaçat diverses dotacions del Servei Extremeny de Salut, de la Guàrdia Civil de Tràfic, de la Policia Local de Quintana de la Serena i Castuera, així com efectius de la Creu Vermella.\nEl president d'Extremadura, José Antonio Monago; el secretari regional del PSOE, Guillermo Fernández Encalla; i l'alcalde de Monterrubio, Antonio Blázquez, s'han desplaçat al lloc dels fets. Tots els partits extremenys han cancel·lat els actes d'inici de campanya electoral i la tradicional pegada de càrtels. Valencià també ha ajornat el míting que tenia aquest divendres a Càceres.


Categoría de nivel principal o raíz: Actualitat del barri\tDiversos Visto: 2574\nAhir divendres, el regidor F. Narvaez va culminar a Can Felipa un seguit de presentacions del Procés de participació del PAD (Programa d'Actuació del Districte) que ha fet en diversos indrets del Poblenou (Biblioteca X. Benguerel, Centre de barri Diagonal Mar i CEIP Catalonia). Va explicar la metodologia del procés que va poc més enllà en facilitar que la gent faci suggeriments per diverses vies amb el compromís de contestar-los. Va deixar clar que finalment seran ells qui decideixin “doncs per algo els ciutadans els han escollit”.\nDavant unes 80 persones va glossar el programa municipal i va anunciar la compra de l’edifici de la Cooperativa Pau i Justícia, a on s’hi ha d’allotjar l’Ateneu Colon. Les intervencions del públic van ser clarament receloses sobre el rumb que porta la transformació del Poblenou. Narvaez, en contraposició, va lloar el Pla del 22@, va intentar tranquil.litzar als veïns molestosos per les obres del carrer Pallars i és va comprometre a posar arbres amb jardineres al carrer Lope de Vega, en el tros que no n’hi ha, perquè el subsòl no ho permet. Narvaez es va reafirmar rotundament en tirar endavant la divisió del Poblenou i no va concretar la necessitat d’un Pla de Protecció del Casc Antic.\nL’Associació de Veïns i Veïnes del Poblenou va anunciar que està elaborant un llistat de demandes, malgrat que opina que és un procés participatiu molt limitat i individualitzat ja que la ciutadania serà escoltada sense que s’habilitin els canals de debat i discussió necessaris previ preses de decisions. Narvaez opina que un procés com el de “Pressupostos participatius” de PuertoAlegre paralitzaria la ciutat.\nAlternatives al PAM (FAVB)


La Ricarda (Casa Gomis) del Prat declarada Bé Cultural d’Interès Nacional, en la categoria de Monument Històric - Llobregat Digital\nLa Ricarda (Casa Gomis) del Prat declarada Bé Cultural d’Interès Nacional, en la categoria de Monument Històric\nDimecres, 24 de març de 2021 a les 11:00h\nLa declaració inclou la protecció de diversos béns mobles que formen part del monument així com delimitar-ne el seu entorn de protecció.\nL’edifici de La Ricarda, situat enfront de la costa, a la zona del Delta del Llobregat, enmig d’un bosc de pins i protegit urbanísticament per la Xarxa Natura 2000 d’Espais Naturals de Protecció Especial, està considerat com a una de les obres cabdals de l’arquitectura moderna, no només a nivell nacional sinó també internacional.\nLa seva arquitectura enllaça amb els fonaments i principis racionalistes europeus, tant des del punt de vista constructiu com per la seva configuració espacial, amb una concepció de fluïdesa i dinamisme interior propis dels valors del moviment modern.\nLa casa unifamiliar de La Ricarda va ser projectada per l’arquitecte Antoni Bonet Castellana, una de les principals figures del Moviment Modern, membre del Grup d’Arquitectes i Tècnics per al Progrés de l’Arquitectura Contemporània (GATPAC) i col•laborador del despatx de Sert i Torres Clavé, amb els quals va participar com a representant de la delegació catalana al CIAM IV.\nLa Ricarda va ser projectada per Bonet entre el 1949 i 1956 i construïda l’any 1957 a partir d’un encàrrec de la família Gomis-Bertran, família interessada en la cultura i les arts avantguardistes del moment a Catalunya.\nEl projecte de La Ricarda es genera a partir de la repetició d’uns mòduls de geometria quadrada que es van situant estratègicament a partir de l’estudi de la relació d’espais, visuals, recorreguts i usos que el projecte vol aconseguir.\nAquests mòduls se sustenten sobre una plataforma elevada a 2-10 metres sobre el nivell del sòl per tal de protegir l’edifici de la humitat derivada de la seva proximitat al mar i crear, a més, un espai exterior enjardinat complementari i inseparable de l’interior.\nEls espais diàfans que genera la seva arquitectura van acompanyats en tot moment per la relació visual amb l’exterior, de tal manera que el paisatge, la llum i el color mediterrani envaeixen i són presents en l’interior formant part indissoluble de l’arquitectura i creant matisos i espais dinàmics en funció de la seva intensitat.\nUn dels elements més rellevants i que identifiquen la Ricarda és la seva coberta en volta de grans dimensions, 9 metres, sustentada per quatre pilars metàl•lics molt prims a cada vèrtex. Aquesta volta és la reinterpretació històrica i tradicional de la volta catalana, però construïda amb els criteris moderns.\nEl programa funcional dona resposta a l’ús destinat principalment a les necessitats familiars, però també a la creació d’espais amb capacitat per desenvolupar puntualment activitats culturals, concerts privats, reunions, conferències de petit format, etc., amb la voluntat de fomentar les arts avantguardistes del moment.\nA uns 40 metres de l’edifici es troba la torre de l’aigua, dissenyada també per l’arquitecte Antoni Bonet com a dipòsit d’aigua d’una alçada de 15 metres, que fa de contrapunt vertical amb la horitzontalitat de la casa. Aquest element també és bé cultural d’interès nacional pel fet que forma part del projecte de l’edifici.


Quan apareix el fred els habitants verds del nostre jardí o terrassa necessiten certes cures per arribar bé a la primavera\nLa tardor és moment per preparar com serà la primavera de les nostres plantes Getty\nBARCELONAPensaments, hortènsies, hibiscos o dàlies, les flors de tardor. Ara que l'estiu és un record cada cop més llunyà, entrem en un moment clau perquè les nostres plantes es recuperin definitivament dels mesos de calor. Volem tenir una primavera ben florida? Doncs hi ha processos que cal començar aquestes setmanes. Això és el que els passa a les nostres plantes durant la tardor.\nAplicant l'economia de guerra\nPer entendre on som ara cal remuntar-se al que passa a l'estiu, quan entrem en unes condicions que no són gens ideals per a les plantes de la terrassa o el jardí. Són mesos especialment durs i complicats per a elles, ja que pateixen molt més que durant la resta d'estacions, especialment a causa de l'augment i l'excés de temperatura. A més, i sempre que no se'n faci una cura diària amb el reg, tendeixen a patir estrès hídric. Perquè ho passin millor, a banda que cal ser generosos regant durant l'estiu, caldrà que prèviament hàgim treballat les cures durant la primavera, ja que quan arriba la calor patiran més o menys segons l'atenció que els hàgim dedicat abans.\nTècnicament el que els passa a les nostres plantes és que quan noten una calor més o menys pronunciada aturen tota l'activitat de manera força dràstica, deixant els processos vitals sota mínims. "És com si l'estómac d'una planta, que és per on respira i transpira, es tanqués. Les arrels deixen de xuclar aigua", explica el jardiner Miquel Àngel Sánchez. Dit d'una altra manera: els habitants del nostre jardí o terrassa apliquen una estricta economia de guerra per sobreviure a l'estiu.\nMoment de potenciar les arrels\nPer saber què necessita cada una de les nostres plantes durant la tardor, cal diferenciar entre la meteorologia de principis i finals de l'estació. El temps ha anat variant respecte als últims vint anys: avui dia els estius tendeixen a allargar-se i el fred arriba més tard. Tots aquests canvis han afectat les plantes i els seus calendaris. Per exemple, si fa uns anys la poda d'arbustos es feia en plena tardor, ara es fa molt més a les acaballes.\nLa tardor és el moment que cal fer l'última poda de l'any de totes aquelles plantes ornamentals en tanques vegetals, de les arrodonides i de les que tenen taques. Hem de tenir clar que l'objectiu d'aquesta estació, pel que fa a la feina del jardí o terrassa, és fer net de cara a preparar l'hivern i la tan anhelada primavera. Aquestes setmanes és molt necessari adobar les plantes perquè les seves arrels es reforcin: "La recomanació és assortir-les d'un adob ric en potassi, ja que afavoreix que les arrels creixin amb més vigorositat", explica Sánchez. La tardor és l'època de l'any en què la terra està més calenta, perquè ha rebut tota la insolació de l'estiu. La temperatura ajuda les arrels en el creixement i l'adob potencia decisivament les arrels perquè es preparin per al que queda d'any.\nUna fulla de plàtan al Montseny. Mariona Rifà\nLa fulla de tardor\nLa defunció de la clorofil·la, el color de l'estació\nLa tardor és l'època en què les fulles canvien de color i cauen. Els arbres agafen diverses tonalitats i colors, i això passa perquè la clorofil·la es mor, un procés que es dona quan les temperatures baixen. Els altres pigments que té la planta són els que surten quan la clorofil·la desapareix, i són els que donen el color tan típic de tardor a les fulles. Tot i que estem acostumats a veure aquest procés i tot i que generalment en aquesta estació les plantes pateixen, hi ha espècies d'arbres, com el liquidàmbar, als quals beneficia l'arribada, de cop, del fred.\nCanvi climàtic i condicions inesperades\nLes plantes que són de naturalesa caduca ja no perden la fulla. És un dels fenòmens que es poden explicar a través del canvi climàtic que vivim a tot el planeta. Si ens fixem en l'exemple de la troanella, una planta molt típica de les terrasses de Barcelona, estan aguantant la fulla verda amb força a la tardor, fet inèdit fins ara.\nLa gent que té la sort de tenir fruiters a prop deu haver pogut observar que alguna tardor massa calorosa deixen anar la fulla per després tornar a florir abans de l'hivern. La falta de fred en aquesta estació provoca que els arbres s'autoenganyin a si mateixos: s'adonen que hi ha bona temperatura, com si s'haguessin saltat l'hivern, i comencen processos típics de la primavera. Aquest fet pot fer que un cop han florit més aviat del que tocaria, vingui una fredorada i els mati.\nAquest és un dels efectes més negatius de tenir tardors variants, però també n'hi ha algun de positiu: podem avançar l'imprescindible reencebament de la gespa, que vol dir retirar la gespa seca, escarificar-la i tirar-hi enceball. Abans aquest procés es feia sempre durant la primavera, però ara la gespa pot quedar preparada abans de l'hivern.\nFora de la calefacció\nEl gran enemic de les plantes d'interior quan s'apropa el fred són els sistemes de calefacció. Els afecten especialment perquè augmenten la temperatura de la casa on viuen i ressequen l'ambient. Això fa que les plantes, per si mateixes, transpirin més aigua i necessitin més reg. El que hem de fer és apartar-les del focus de calor, és a dir, dels radiadors. Fent aquesta operació tan simple aconseguirem que pateixin molt menys. És una acció que has de pensar sempre que tinguis plantes d'interior: si engegues la calefacció hauràs de moure el ficus que quedava tan bé sobre el radiador.\nÉs recomanable situar juntes les plantes d’interior, ja que en grup creixen millor. Getty\nEl jardiner Miquel Àngel Sánchez enumera quatre punts clau per mantenir un bon jardí i una bona terrassa durant la tardor\n1. Cal adobar les plantes amb adob ric en potassi, les clàssiques boletes que posem a la terra. Tot i que també se'n pot fer servir d'ecològic, l'especialista creu que la millor manera que les plantes assimilin el potassi és amb adob químic.\n2. En el cas de les terrasses, hem d'apostar per la flor de temporada. A l'estiu podem tenir adonis, i en canvi a la tardor ens hauríem de decantar per pensaments o ciclàmens.\n3. Si es té jardí, cal aprofitar una tardor que no sigui gaire freda per reencebar la gespa, fer una última neteja de les males herbes perquè no quedin llavors a terra i deixar-ho tot ben polit.\n4. Cal podar i deixar les tanques preparades, però no és el mateix podar que retallar. "Una morera la podes, perquè li treus molt brancatge i s'evita que creixi massa. En canvi un llorer el retalles", diu el jardiner. La tardor és l'època de fer totes dues coses, així s'ajuda les plantes perquè estiguin preparades per créixer quan millorin les condicions.


El Museu Olímpic de Lausana exhibix al Museu de les Ciències...\nLa directora general de Coordinació de Projectes, Pilar García-Argüelles, el director general de la Ciutat de les Arts i les Ciències, Jorge Vela, el director del Museu Olímpic de Lausana, Francis Gabet, i el vicepresident de l’Escola Politècnica Federal de Lausana (EPFL), Jan-Anders Manson, han inaugurat hui la mostra que es mantindrà durant un any al Museu de les Ciències i que ha sigut feta conjuntament pel Museu Olímpic de Lausana, l’EPFL i la Ciutat de les Arts i les Ciències.\nPilar García-Argüelles ha destacat que amb esta nova exposició “el Museu de les Ciències complix de nou els objectius que es va marcar quan va nàixer, divulgar ciència de manera interactiva” i ha afegit que “Els materials de l’èxit” complementa “la mostra que ha sigut un dels emblemes del Museu, “La ciència de l’esport”, però esta vegada quant a les noves tecnologies relacionades amb la pràctica esportiva”.\nPer la seua banda, Jorge Vela, ha afirmat que “la col•laboració amb el Museu Olímpic de Lausana i l’EPFL, entitats de prestigi reconegut, garantix el rigor científic i tècnic d’una mostra que dóna a conéixer els materials més revolucionaris que ajuden els esportistes i l’esport”.\nEl director del Museu Olímpic de Lausana, Francis Gabet, ha explicat que l’exposició “mostra l’evolució de la tecnologia i dels materials esportius i se centra també en aspectes més concrets i útils com la seguretat, aplicada primer a l’àmbit esportiu i després a altres terrenys de la vida quotidiana”. Així mateix, ha assegurat que “l’esport és font de progrés i rendiment, a més d’una filosofia de vida”.\nFinalment, el vicepresident de l’Escola Politècnica Federal de Lausana (EPFL), Jan-Anders Manson, ha ressaltat que el principal objectiu d’“Els materials de l’èxit” és demostrar “la fonda relació que hi ha entre la ciència i l’esport” i a més “aconseguir que els joves vinguen a visitar-la i que es comprometen amb l’esport perquè la pràctica esportiva aconseguix motivar-los”.\nL’esport i les noves tecnologies\n“Els materials de l’èxit” està basada en disciplines esportives com l’escalada, l’esquí, el ciclisme, el tenis, el tir amb arc i la navegació. Cada disciplina té un mòdul interactiu en què els visitants poden fer moltes coses: des d’observar el procés de fabricació d’una raqueta de tenis i diferenciar-hi els materials i la tecnologia emprats, fins a muntar en bicicleta de carrera i de muntanya i mesurar la potència desplegada en cada una.\nLa navegació ocupa un espai destacat en esta nova exposició, ja que el seu mòdul se centra en l’Alinghi, equip suís amb el qual l’EPFL ha dut a terme importants projectes científics de col•laboració i on es poden observar diversos elements com la vela de competició o conéixer els materials d’última tecnologia amb què es fabriquen les seues embarcacions.\nLa mostra inclou, a més, un apartat dedicat als materials i la tecnologia aplicada als esports paralímpics i una àrea que mostra l’evolució tecnològica de la roba i de l’equipament esportiu durant les últimes dècades.\n“Els materials de l’èxit” vol fer destacar el paper significatiu que l’esport exercix en la promoció dels avanços científics i en l’aplicació de noves tecnologies. L’exposició és promoguda per les experiències de prestigiosos esportistes, científics i industrials que desitgen il•lustrar la importància actual de l’esport en la societat i en la ciència.\nAixí mateix, esta exposició analitza de quina manera el desenvolupament de la indústria i els últims avanços són aplicats al món de l’esport. Per exemple, les raquetes de tenis, els pals de golf o els esquís que es fabriquen hui en dia empren molts dels mateixos materials que la indústria aeroespacial i de l’automòbil.


Des d'aquest moment fins al matí següent semblava que tota la felicitat s'anés a esvair com el fum. Només va tenir temps de dir-li al seu amic que cridés a algú, que la cosa era greu. En un segon va quedar paralitzada de mig cos, el dret. La llengua semblava haver crescut i penjava del costat esquerre dels llavis. Les paraules sortien amb una veu ronca i desconeguda. Lluitava, cridava i donava cops el seu cos dormit amb l'única mà que tenia moviment.\nQuan va arribar a l'hospital del poble i després de fer-li un TAC, activaren el Codi Ictus i amb una ambulància fou trasladada a l'hospital de la capital, on l'equip de neurología l'estava esperant.\nAquella nit va quedar en observació, un neuròleg anava passant de tant en tant per punxar-li els peus i preguntar.li què havia fet o pres. Ella va deixar de lluitar, anava recordant la vida en segons, mentre el seu cos repetía fins a set vegades el procés per rematar-la. La nit es va fer molt llarga i al matí, amb els primers raigs de sol, va sentir una veu dolça que li deia ...\nL'aigua tèbia, la dolçor d'aquelles mans la van fer reviure.\nLa portaren a una habitació de seguiment, sola i monitoritzada. Durant un mes li van fer tot tipus de proves. Va decidir que - com ningú parlava de rehabilitació - s'aixecaria i caminaria. Primer, trobar l'equilibri, més tard unes passes per arribar al bany. Dies després, envoltant el llit, i al mes, donava petites passejades per la planta. Li costava mantenir una conversa llarga, les paraules es quedaven enganxades entre el paladar i la llengua. Però en cap moment, des del fatídic dia, va perdre el coneixement del temps, de les coses ni de les persones.\nLa van marxar a casa, sabent que vivia sola, sense cap tipus de rehabilitació per als mesos posteriors, ni seguiment psicològic. Set mesos de baixa, de recuperació en solitari. El que rebia estant de baixa, tot just arribava per al lloguer i poc més. Encara sabent que podria haver demanat la invalidesa, sabia que això podria durar una eternitat fins que l'atorguessin, i va decidir - per necessitat, més que per altra cosa - demanar voluntàriament l'alta.\nAquest mes, el dia 13, va fer dos anys d'això. Tinc, encara, la necessitat de fugir de casa quan arriba la data i tenia vacances. Vaig pensar que el dia següent era l'aniversari de n'Àngels, podia fer-li una visita i celebrar juntes la vida.\npor Antonio Jesús Torres Márquez ( Blog: La sonrisa de Hiperión )\nÉl y ella paseaban\nUs heu connectat com a Sa lluna. No podeu afegir comentaris amb aquest compte.\nMontserrat, li vaig enviar un correu personal ahir a la nit, amb el comentari que volia deixar al seu blog i no he rebut cap resposta. A més de saber que és lleig copiar, també em van ensenyar que és lleig tirar la pedra i amagar la mà. Imagino que no li haurà donat temps a passejar pel meu blog, segur que hi trobarà un munt de faltes. No sóc docent i tots els meus estudis es van realitzar en llengua castellana. Cada post que pujo en la nostra llengua, requereix per a mi un esforç afegit en haver de fer servir traductor (afortunadament cada vegada menys, a això se denomina ser autodidacta, no? ). La meva experiència amb el català es redueix a un curset de tres mesos per poder ajudar al meu fill en els seus estudis, ja que ell si va tenir la sort de poder aprendre'l. Li asseguro que si jo escrivís en la meva llengua materna, pocs dels meus seguidors podrien entendre molt del que escric. Els meus esforços es veuen compensats amb els comentaris i l'afecte de tots ells.\nEn el meu comentari li deia que no tinc cap necessitat de plagiar els seus escrits o poemes, jo ja sóc rica en amics que saben com sóc. En aquest punt, li diré que conto entre les meves amistats amb diversos escriptors i poetes, que tots han publicat, que tots m'han enviat els seus llibres a casa o lliurats en mà, que algún té editorial pròpia, d'altres contactes importants amb elles, i que si al meu bloc ha aparegut algun poema d'ells, sempre ha estat amb el seu consentiment, tot i que hi ha prou confiança per fer-ho sense el seu permís.\nEl meu bloc és molt humil, hi ha una mica de tot el que sento i sóc, sense cap pretensió ... mentida, amb l'única finalitat de la lectura, l'entreteniment, el poder compartir i fer amics (virtuals o no). Aquesta és la riquesa que jo atresoro.\nnomés n'he d'estar segura d'un sentiment


Voluntariat a la FAS\nEl voluntariat i la UAB\n10 anys de la "marea blanca" de la UAB\nAquests dies es compleixen els 10 anys de la pitjor catàstrofe mediambiental que ha viscut Espanya, el vessament de fuel a les costes gallegues a causa de l'accident del vaixell Prestige. 379 estudiants de la UAB van formar part de la marea blanca que recollia el chapapote, la marea negra, a les platges de Galícia.\nVoluntàries del SVE col·laboren amb la FAS\nDurant tot aquest curs 2012-13 estaran col·laborant amb la FAS tres voluntàries, la Mira, l'Ellen i l'Alyssa, vingudes d'Alemanya que prestaran el seu Servei de Voluntariat Europeu als programes de voluntariat i al Servei d'atenció a la discapacitat, PIUNE.\nDescobreix el voluntariat a la UAB\nComença el curs i la UAB està oberta perquè tu, com a estudiant, vinguis no només a estudiar la carrera sinó també a participar de totes les propostes que se t'ofereixen. Des de la FAS, et motivem a que facis voluntariat universitari. Amb infants i joves en risc d'exclusió social. A hospitals i centres sociosanitaris. A centres penitenciaris i de justícia juvenil. Promovent les finances ètiques i el comerç just. Muntant campanyes de prevenció de VIH-sida, sexe segur i consum de drogues. Vine i descobreix el voluntariat a la UAB.


B&B Domus de Janas Gonnesa Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nB&B Domus de JanasVia Grazia Deledda 59, Gonnesa Town Center, Gonnesa, Itàlia, 09010 - Veure al mapaExcel·lent8,4Basada en46comentarisB&B Domus de JanasVeure més fotosplatjaVeure més fotosVeure totes les 36 fotosMolt bona ubicació 8,3Veure al mapa8,3UbicacióParticularitats que li encantaranaire condicionat\nSobre l'allotjamentDescripcióAl visitar Gonnesa, vosté es sentirà com a casa a B&B Domus de Janas, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. A B&B Domus de Janas, l'excelent servei i instal.lacions superiors faran de la vostra estada una experiència inoblidable. Per anomenar algunes de les comoditats de l'hotel, hi ha instal.lacions per a minusvàl.lids, magatzem d'equipatge, transport hotel/aeroport, instal.lacions de barbacoa, lloguer de cotxes. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, insonorització, despertador, aparell de televisió, TV satèl•lit/cable a cada habitació. Durant el dia podeu gaudir de l'atmòsfera relaxant de jardí. Gaudeixi d'incomparable serveis i d'una localització de prestigi a B&B Domus de Janas.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaire condicionatassecador de cabellempolles d'aigua de cortesiaarticles de tocadordespertador Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal que informeu el B&B Domus de Janas de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


El Parlament aprova la llei de protecció de les oliveres monumentals – Marfanta\nEl Parlament ha donat llum verd a la proposició de llei de protecció de les oliveres monumentals. La iniciativa regula i protegeix les oliveres i oliverars identificats com a monumentals i estableix mecanismes de conservació i protecció del paisatge i l’activitat agrícola. El text, que ha arribat al ple amb 41 esmenes vives, no ha aconseguit arrencar la unanimitat de tots els grups. Comuns i CUP s’hi han abstingut perquè la troben “insuficient”, mentre que la resta de grups considera que és un primer pas per a la preservació arbòria. El conseller de Territori, Damià Calvet, s’ha compromès perquè el reglament de la llei es tramiti amb rapidesa i que les partides pressupostàries per a desplegar la norma es facin efectives.\nTags: Alejandro FernándezCatalunyaCatalunya En Comú PodemCiutadansCUPDavid CidERCFrancisco DomínguezIrene FornósJordi TerradesJunts per CatalunyaMedi AmbientMontse MasiàNatàlia SànchezOliveres mil·lenàriesPolíticaPPPSCSocietat


Forza Motorsport 6 de Microsoft per a Xbox One és un títol força esperat, que alguns afortunats propietaris de Ultimate Edition han jugat des que se'ls va proporcionar accés anticipat al joc el 10 de setembre . Avui, Microsoft està repartint Un altre gran motiu per jugar el joc: deu jugadors afortunats (i un amic cadascun) seran seleccionats per assistir al Super Cheap Auto Bathurst 1000 a sota.\nPer tenir l'oportunitat de guanyar, els jugadors han de completar l'esdeveniment dels rivals 'Forza Drive to Win/Xbox One Bathurst Challenge' dins del joc, competint amb el Ford Falcon FG X 2015 #17 de Xbox Racing al voltant de Mount Panorama abans de les 23:59 del 29 de setembre de 2015. , AEST. Aquells pocs afortunats després competiran en directe al Super Cheap Auto Bathurst 1000 per a la volta més ràpida de la pista. Forza Motorsport 6 , l'experiència de cursa més realista disponible. Aquest desafiant circuit de carrer es considera un dels recorreguts més desafiants del món per la seva combinació de trams estrets, pendents pronunciats i altes velocitats, tots ells escanejats amb làser i construïts des de zero per a Xbox One.\nDeu aficionats d'arreu del món que completin l'esdeveniment de rivals del joc seran sortejats a l'atzar per assistir al Super Cheap Auto Bathurst 1000, de l'11 al 15 d'octubre de 2015, inclosos dos dels Estats Units, dos del Regne Unit, un de Nova Zelanda, i cinc d'Austràlia. Els guanyadors rebran un viatge per a ells i per a un amic al Super Cheap Auto Bathurst 1000, i l'oportunitat d'aconseguir 5.000 dòlars en premis, així com tenir el seu Gamertag estampat al cotxe de carreres oficial de Xbox i a la pista mateixa.\nPer descomptat, els propietaris de Xbox One de Ultimate Edition tenen una avantatge, i altres jugadors tindran l'oportunitat de competir pel premi a partir del 15 de setembre per a les Amèriques, Austràlia i Nova Zelanda. Els europeus hauran d'esperar fins al 18 de setembre per començar a competir.


Apartments Arina Zadar Croàcia - Ofertes d'hotels amb els MILLORS DESCOMPTES EN LÍNIA\nSuha Punta 12, Zadar, Zadar, Croàcia, 23000 - Excel·lent ubicació - Veure al mapa\nMés informació sobre Apartments Arina\nOferint allotjaments de qualitat al els paisatges, la cultura, les platges districte de Zadar, Apartments Arina és una selecció popular tant per oci com per negoci. Des d'aquí, els viatgers poden gaudir d'un fàcil accés a tot el que aquesta viva ciutat ofereix. També són a fàcil accés Esglèsia i Monestir Franciscà, Catedral de St Anastàsia, Museu Nacional.\nApartments Arina també ofereix moltes instal.lacions per enriquir la seva estada a Zadar. Aquest hotel ofereix nombroses instal.lacions en el lloc per satisfer el més exigent dels clients.\nL'ambient de Apartments Arina es reflexa en cada habitació. aire condicionat, calefacció, escriptori, balcó/terrassa, insonorització són només algunes de les comoditats a la vostra disposició. L'hotel compta amb una llista completa de comoditats, com jardí. Gaudeixi d'incomparable serveis i d'una localització de prestigi a Apartments Arina.\nCal que informeu el Apartments Arina de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Dones per Sant Quirze: 2018\nLes festes de Nadal ja són aquí i volem donar les gràcies a totes les persones que han col·laborat amb nosaltres i que han participat i assistit a les nostres activitats.\nTambé el nostre agraïment a les nostres sòcies i a CaixaBank pel seu suport.\nEl nostre desig, un 2019 que avanci cap a una societat més justa i igualitària sense violència masclista, recordant que només SÍ ÉS SÍ.\nMARATÓ TV3 "CONTRA EL CÁNCER"\nAhir, com ja es costum, vam participar a la Marató de TV3 per recaptar fons "contra el càncer".\nEls infants van gaudir fent les nostres manualitats: Aquest any hem elaborat boles artesanals per a decorar l'arbre de Nadal.\nVolem donar les gràcies a totes les persones que han col·laborat amb el seu donatiu i també als voluntaris i les voluntàries per donar el seu temps per aquest causa.\nGràcies à tothom\n24 i 25 Novembre "CONTRA LA VIOLÈNCIA MASCLISTA"\nEmoció és el que hem sentit amb l'espectacle "L'Art de l'Emoció" d'ahir\nEmoció amb els actes d'avui amb un conte infantil i taller de zumba.\nUs deixem algunes fotos perquè una imatge diu més que mil paraules.\n25 NOVEMBRE - CONTRA LA VIOLÈNCIA MASCLISTA\nCom cada any, i aquest no podia ser diferent, la nostra entitat col·labora amb l’Ajuntament als actes de commemoració del dia internacional contra la violència masclista.\nAquesta vegada, farem les següents activitats:.\nLa primera L'ART DE L'EMOCIÓ consisteix en un espectacle que comptarà amb 40 artistes units contra la violència masclista amb un repertori de poesia, cant, dansa i un curtmetratge.\nSerà el dissabte 24/11/18 a les 18h a La Patronal.\nLa segona es realitzarà a continuació de la manifestació pel nucli urbà organitzada per l’Ajuntament. És un conte infantil “El Peix Irisat” amb un caire coeducatiu a càrrec de la Roser, talker-contes d’en Momo i jo amb dinàmiques d'animació participatives.\nI a continuación una mica d'exercici amb "Zumba" a càrrec d'en Josema Polo.\nSón activitats per a tothom i us hi esperem a totes i a tots!\nFELICITATEM A LES PARTICIPANTS al "NUMBER CAKE"\nAhir va tenir lloc el nostre taller "Number Cake" que va ser tot un èxit molt molt dolç.\nl'Alba Mola ens va explicar com fer-ho perquè quedi tan bé i tan bo.\nHo podeu veure en aquestes fotos:\nAmb l'Alba Mola


Definició d'Anatomia -\nDefinició d’ Anatomia\nLa paraula Anatomia prové del mot grec Anatenmein que significa “tornar a tallar”, aquesta denominació fa referència al mètode d’estudi més repetit dins de la història de l’Anatomia, la Dissecció. En realitat, aquest últim vocable representa l’equivalent llatí del grec indicant la necessitat de tallar repetidament dins de l’organisme humà per a penetrar fins a la profunditat del mateix, reconeixent totes i cadascuna de les estructures que el componen, el seu aspecte, components i disposició.\nL’objecte d’estudi de l’Anatomia és el coneixement de la forma en què està constituït el cos humà (Morfologia) considerant per a això l’estructura i funció de cadascun dels òrgans i la seva situació dinàmica dins del cicle vital humà.\nImportància de l’ Anatomia\nEl coneixement anatòmic és imprescindible per a comprendre tots els processos biològics que tenen lloc en l’organisme humà tant en situació de normalitat com en la patologia. Com a part de la Biologia i recolzada en fets d’observació i experimentació, ajuda a esclarir les lleis generals que regeixen els éssers vius.\nParts de l’ Anatomia\nLes diferents parts en què es divideix l’Anatomia depenen principalment del punt de vista emprat per al seu estudi. Des del punt de vista macroscòpic, l’anatomia que es pot estudiar a ull nu, podem trobar:\nSistemàtica o Descriptiva. Aquella part de l’Anatomia que estudia l’organisme humà per Sistemes i Aparells. Un Sistema és un conjunt d’òrgans similars especialitzats en una funció. Un Aparell és un conjunt d’ òrgans de diferents tipus que contribueixen a realitzar una mateixa funció. Per exemple, un estudi sistemàtic de l’anatomia podria començar per l’esquelet, les articulacions, els músculs…\nTopogràfica. Es dedica a l’estudi del cos humà per regions en les què poden confluir tot tipus d’òrgans i sistemes i les relacions que es produeixen entre les diferents estructures. Una manera típica de fer una descripció topogràfica és decriure el límits, continguts i relacions de les diferents estructures que hi trobem. L’anatomia seccional i tècniques per la imatge permeten també observar les diferents relacions entre estructures.\nFuncional, quan s’estudien les diferents conseqüències de la forma dels òrgans i sistemes en la funció de cadascun d’ells, en relació directa amb la Fisiologia.\nClínica i Quirúrgica. Correspon amb els coneixements anatòmics que tenen transcendència per a la comprensió dels diferents processos patològics que afecten a l’organisme i el seu tractament mèdic i quirúrgic. Per exemple, un procediment sobre una lesió que ha de ser abordada tindrà que accedir per aquella zona que eviti estructures claus importants, aquest coneixement detallat de l’anatomia permet cercar les vies d’abordatge més segures.\nDissecció del coll\nPer altra banda, l’anatomia Microscòpica utilitza mitjans com el microscopi per a estudiar l’estructura del cos humà (la composició íntima de cadascun dels òrgans) que condiciona tant la seva forma com la seva funció (Histologia).\nEls principals mètodes per a l’estudi de l’Anatomia són, com en totes les ciències, l’observació detinguda de l’aspecte, forma, components, localització i funció de cadascun dels elements del cos humà i l’experimentació.\nAquesta observació, clàssicament, s’havia reduït a l’estudi mitjançant la Dissecció del cos humà cadàver i la seva reproducció en imatges bi o tridimensionals, dependent el suport de les mateixes de la tècnica de cada època. Les tècniques de diagnòstic per la imatge han permés un gran avanç en aquest camp descritiu sobre éssers vius, tant dins de la normalitat com patrons patològics i llurs relacions topogràfiques.\nAntigament s’estudiava exclusivament el subjecte estàtic, no podent-se observar les diferents variacions de l’anatomia depenent de la dinàmica de l’individu viu; la tecnologia ha permès afegir noves possibilitats a l’estudi del cos humà incloent la possibilitat d’estudiar de forma indirecta els diferents òrgans en situacions dinàmiques, com per exemple la electromiografia, estudis biomecànics, etc.\nLa descripció de l’anatomia marca un estàndard anatòmic, és a dir, un model característic més usual de la disposició de les estructures. No obstant, hi ha que recordar que no hi ha dues persones igual i que moltes poden presentar desde petites a gran variacions anatòmiques que no tenen per què ser patològiques. Conèixer l’anatomia general és essecial però cap esperar qualsevol d’aquestes variants quan es realitza un estudi o exploració. La major part d’aquestes variants estan recollides en llibres especialitzats.\nLa nomenclatura anatòmica\nLa nomenclatura anatòmica està establerta per comités internacionals d’anatomistes i es publica en llatí (nomina anatomica) amb la seva versió en anglès. En castellà, la Sociedad Anatómica Española (SAE) ha estat la encarregada de fer la traducció al castellà i actualment és la que es va impossant a la majoria de llibres nous.\nNo obstant, la terminologia actual està viciada per les nomenclatures més antigues que encara es poden trobar en alguns llibres clàssics, la terminologia clínica que no sempre utilitza els termes adients i cert professorat que no s’actualitza. Això comporta a duplicitats dels termes, utilització d’epònims, etc., que poden comportar confusió a qui s’inicia en aquest camp.\nEn quant a la terminologia en català, tenim com a base dues obres, el Diccionari Enciclopèdic de Medicina d’Enciclopèdia Catalana i el Diccionari d’Anatomia del Termcat. Ambdós són intents importants per regular la terminologia anatòmica en català, malgrat el segon va sortir abans que la darrera Nomina anatomica.\nBasant-nos en aquest dos llibres i la Nomina anatomica, intentarem proposar una nomenclatura que sigui clara i permeti la difusió d’aquest tipus de continguts en català.


Jardineria Natural. Un Jardí per Menjar-se'l.: 12.2010\nDes de Jardineria natural us enviem un desig d'alegria i prosperitat per el nou any que s'acosta, amb els darrers colors de la tardor, ara que ja som a l'hivern i les fulles han caigut, esperarem la primavera per gaudir dels nostres jardins i patis, però ara és el moment de planificar tot el que cal fer.\nPublicat per un jardi per menjar-se'l a 16:42 0 comentaris\nL'escalfament global ja altera les comarques de Girona\nEls boscos i l'aigua del mar són alguns dels àmbits que n'estan rebent les conseqüències\nS'és reticent a usar aquest concepte, tot i que les dades apunten cap a aquesta direcció.\nLA VALL DE BIANYA - RAMON ESTÉBAN\nUn bosc “nou” de pi negre a l'Ataialador, sota del Balandrau (Queralbs). Foto: CEINR.\nEn vint-i-cinc anys, la cota mínima de la neu ha pujat uns 150 metres al Ripollès\nLes conseqüències de l'escalfament global no són un problema que heretaran les generacions futures. Ja les tenim aquí. I són ben notables, segons les dades que han acumulat els darrers anys científics, observadors meteorològics i tècnics que treballen a les comarques de Girona: al Ripollès, la neu cau cada cop a cotes més altes; els boscos ripollesos i garrotxins que necessiten fred estan en retrocés; la temperatura ambient a Banyoles ha augmentat cinc graus en quatre dècades; al Parc dels Aiguamolls han d'ampliar les campanyes d'eliminació de larves de mosquits; el nivell del mar a l'Estartit ha pujat molt en poc temps... Canvi climàtic? Pocs dels consultats per aquest diari s'atreveixen a referir-se a aquest concepte que tant ens alarma, però en canvi, tothom admet que l'escalfament és tangible, principalment, a causa de les emissions de CO2, i en temen les conseqüències. El físic de la UdG, Jordi Colomer, que no dubta en referir-se a canvi climàtic, avisa que s'està arribant a un punt de no retorn. “Està situat –explica– en els anomenats Dos graus per al 2100, és a dir, encara que avui eliminéssim totalment les emissions de C02, al 2100 la temperatura haurà pujat 2 graus. Però com que, a més, no sembla que s'avanci en la reducció del C02, sinó tot al contrari, en realitat al 2100 s'haurà incrementat la temperatura potser en 3 o 4 graus. No serà un increment uniforme a tot el planeta. Potser a la península Ibèrica no ho notarem tant, però en latituds més altes, com ara a Escandinàvia, sí. Allà, estaríem parlant de 5 o 6 graus.”\nAbans del 1994, només de manera excepcional s'havien superat els 40 graus a la Garrotxa, però des d'aleshores, aquests registres comencen a ser habituals a l'estiu, afirma l'observador meteorològic de la Vall de Bianya, Jordi Zapata. “Abans les oscil·lacions tèrmiques eren suaus, ara són més sobtades”, resumeix. El mateix passa amb les pluges: si bé es mantenen els cèlebres mil litres per metre quadrat anuals que han donat fama d'humida a la Garrotxa, ara no estan repartits de manera més o menys uniforme al llarg de l'any, sinó que s'acumulen en tempestes de primavera i tardor, poc profitoses pel terra i la vegetació. El resultat és que apareixen períodes de sequera a l'estiu, com si, de cop i volta, la Garrotxa s'hagués traslladat al Maresme.\nUna conseqüència és el retrocés d'espècies tan arrelades a la Garrotxa om el pi roig. Les espècies que necessiten el fred també reben les conseqüències de l'escalfament tèrmic al Ripollès on, per contra, s'expandeix el pi negre. “La cota màxima on el trobàvem eren els 2.000 o 2.100 metres i ara, amb poques dècades de diferència, està uns 150 metres més amunt”, explica l'enginyer forestal, Esteve Pous, del Consorci d'Espais d'Interès Natural del Ripollès (CEINR). La neu ha seguit una evolució paral·lela, i de mitjana, ara la comencem a trobar uns 150 metres més amunt d'on era fa uns 25 anys.\nEls científics calculen també que el 2050 s'hauran perdut una mitjana de 15 cm de platges a la península Ibèrica. “A la Costa Brava serà dels llocs on es notarà més”, tem Rafael Sardà, del Centre d'Estudis Avançats de Blanes. Sardà, però, no atribueix aquest fenomen directament a un possible canvi climàtic (“encara que és evident que ho empitjora”) sinó a la davallada dels cabals ecològics dels rius, que fa que els sediments que dipositen a la costa siguin mínims.\nDarrera actualització ( Dissabte, 25 de desembre del 2010 02:00 )\nEl Punt Comarques Gironines 25-12-2010 Pàgina 2\nMireu aquest vídeo sobre l'obsolesencia programada.\nPublicat per un jardi per menjar-se'l a 0:24 2 comentaris\nAquest dies diferents mitjans de comunicació es fan ressò de quina podria ser l'estructura del nou Govern, així com dels possibles Consellers. Ara bé, la confirmació de l'estructura segurament la coneixerem el dia que el candidat Artur Mas faci el seu discurs d'investidura.\nSembla ser que un dels Departaments afectats, en aquesta possible nova estructura, serà el Departament de Medi Ambient i Habitatge. Bé, Departament que el seu dia amb la crossa: "habitatge" ja va patir certa transformació notable. En aquells moments hauria estat més lògic afegir les competències de panificació de territori i no pas les d'habitatge. Però vaja, això ja forma part del passat.\nLa possible nova estructura podria comportar segregar i repartir les competències ambientals en diferents Departaments. Una opció, legítima, però desencertada. Renunciar a un Departament de Medi Ambient o Sostenibilitat vol dir que les polítiques ambientals d'aquest nou Govern passarien a un segon o tercer nivell de prioritat. I això, al país no li convé.\nCaldrà esperar a la constitució del nou Govern per valorar, amb rigor, el que decideixi el nou president de Catalunya.\nUna de les possibles opcions que es parla aquest dies i hores és que les competències de Biodiversitat, medi natural vagin a parar al Departament d'Agricultura. Potser una proposta mirant massa a Madrid i poc a Europa.\nA continuació, i després d’analitzar els principals governs d’Europa és pot concloure que majoritàriament les competències de biodiversitat, patrimoni natural o medi natural s’associen amb els ministeris de medi ambient.\nAmb tres agències: Federal Environmental Agency, Federal Agency for Nature Conservation, Federal Office for Radiation Protection\nEl cas de Baden-Württemberg (allò del quatre motors d'Europa):\nMinister of the Environment, Nature Conservation and Transport\nMinisterio dell’Ambiente e della Tutela del Territorio e del Mare\nGoverns que incorporen les polítiques de biodiversitat als Ministeris d’agricultura.\nPublicat per un jardi per menjar-se'l a 20:42 0 comentaris\nLa nit passada, a Cancún, s'ha arribat a un acord de mínims. Els 200 països assistents a la Cimera Internacional sobre Canvi Climàtic, excepte Bolívia l'han signat.\nL'acord aporta esperança a futurs pactes, els països signants s'han compromès a reduir les emissions entre el 20% i el 40% per al 2020 respecte als nivells del 1990. Entre altres es dotarà un fons verd climàtic de 100.000 milions de dolar per ajudar als països pobres que s'adaptin als efectes del canvi climàtic que ja estan patint greument i els fa refugiats mediambientals. Altre acord important s'ha fet sobre desforestació i l'establiment de mecanismes de protecció dels boscos tropicals. Es tindran en consideració als pobles indígenes i la biodiversitat. Els quals es tractaran durant el proper any.\nDit acord és de mínims perquè permetrà que l'augment de temperatura es sitüi en un màxim de 2 graus centígrads. Però caldria que sigués de 1,5 graus per mantenir el nivell de CO2 a 350 ppm. Però de moment hem fet un primer pas.\nA continuació us deixo un vídeo que han realitzat els joves internacionals a la Cimera de Cancún.\nMake It Happen from Know Studio on Vimeo.\nPublicat per un jardi per menjar-se'l a 20:50 0 comentaris\nAquest any 2010, les Nacions Unides van decidir dedicar-lo a la biodiversitat. Per aquest motiu s’han realitzat diferents conferencies, trobades internacionals, convencions i festes per promoure el concepte de la biodiversitat, els avantatges de conservar-la i el que podem fer per frenar la seva pèrdua.\nL'enllaç en castellà del vídeo: http://www.youtube.com/watch?v=JHY4u9lBGDg&feature=mfu_in_order&list=UL\nResten 23 dies per acabar aquest any i estrenarem el 2011 amb altres idees i altres commemoracions com seran:\nAny Internacional de los Afro descendents\nMentre acomiadem l’any internacional de la biodiversitat, hem de mantenir la idea present perquè és la base de la nostra subsistència.\nTots els vostres petits gestos i canvis de hàbits en el consum d’energia com: intentar arribar al objectiu de residu zero, acceptar la biodiversitat de espècies, no alterar els seus hàbitats, evitar la contaminació i molt més com: practicar la jardineria natural, el hort natural, el senderisme, el consum local de productes, evitar els productes amb més d’un embolcall. I bé, que us puc dir que no sapigueu, ja!.\nTots aquests gestos han comptat molt, massa, potser han permès aquell gir necessari i ara només queden 23 dies… No estigueu tristos perquè podem continuar mantenint els nostres petits canvis per salvaguardar el màxim d’espècies al planeta Terra, ella ens ho agrairia i nosaltres també en gaudirem.\nJa sabeu allò de ‘Biodiversitat és vida. Biodiversitat és la nostra vida.’\nEn el 2011, els quatre temes triats tindran la diversitat com ingredient important, tant a nivell biològic, com cultural.\nEl més esperat per mi és el Any Internacional dels Boscos. I aquí us deixo un vídeo de presentació.\nPublicat per un jardi per menjar-se'l a 22:25 0 comentaris\nAvui, us deixo aquest article d'en Ramon Folch sobre les partícules que estan a l'atmosfera que respirem degudes a diversos processos on intervé la combustió o incineració.\nCal limitar la velocitat, millorar els motors diesel i generalitzar el transport col·lectiu\nLa Comissió de la Unió Europea, és a dir el govern d'Europa, ha portat Barcelona al Tribunal de Luxemburg. L'aire que es respira a la capital catalana incompleix les normes comunitàries quant a partícules sòlides en suspensió. No és cap novetat. El Centre d'Anàlisi i Programes Sanitaris (CAPS) ha publicat no fa gaire un inquietant informe que ho posa de manifest. Més d'un miler de morts prematures cada any es registren a l'àrea de Barcelona per aquesta causa. La vida de milers de persones s'escurça en diversos mesos, potser en algun any, per culpa d'aquests contaminants minúsculs, aparentment inofensius.\nTot plegat, quatre volves de pols, podria pensar-se. Dons resulta que maten. Són petitíssims fragments de metalls, silicats i restes orgàniques provinents de pols que aixeca l'aire, de la polseguera de les obres o de les combustions de carbó (ja ben poques), gasolina o, sobretot, gasoil. Les trampes de partícules instal·lades en captadors oportunament parats n'esdevenen saturades en qüestió de dies.\nLes partícules més grans de 10 mil·lèsimes de mil·límetre (PM10) queden parcialment retingudes en les vies respiratòries altes (nas, gola) o són expulsades amb l'expiració. Per contra, les partícules de menys de 2,5 mil·lèsimes de mil·límetre (PM2,5) s'adhereixen als alvèols pulmonars o els travessen i passen a la sang: són les més perilloses. Perilloses i viatgeres, perquè se les emporta el vent, de manera que poden aparèixer, en concentracions sorprenentment altes, lluny del centres emissors.\nEl govern català ha pres moltes mesures, però el problema no acaba de resoldre's. La densitat de vehicles a l'àrea de Barcelona, amb motor diesel molts d'ells, n'és una de les causes principals. A més de les necessàries mesures de limitació de la velocitat (de les revolucions, de fet), cal anar decididament cap a la generalització del transport col·lectiu, si pot ser electrificat. Són faves comptades. O ho fem, o serem condemnats pel Tribunal de Luxemburg. Pel Tribunal de Luxemburg i, inapel·lablement, pel tribunal del sentit comú.\nPublicat per un jardi per menjar-se'l a 19:57 0 comentaris\nUs deixo un article d'opinió del Sergi Rovira a www.sostenible.cat\nUna presentació que digués una cosa així com que l'empresa Humanitex (nom inventat i qualsevol semblança amb la realitat és pura coincidència) ha desenvolupat la seva activitat en base a un capital inicial important. Al llarg de la seva existència, l'empresa ha incrementat aquest capital de forma significativa fins a acumular un immens capital. Les darreres dècades, la centenària empresa ha fet un gir en la seva política empresarial. Els darrers 25 anys, les despeses han superat els beneficis, de manera, que viu dels fons acumulats i, actualment, aquestes despeses superen en un 50% els beneficis.\nAixò és el que ens diu l'Informe del Planeta Viu que acaba de publicar el WWF. La nostra empresa és la Terra i l'avalua amb a dos grans indicadors:\n- L'índex de Planeta Viu (el seguiment de l'estat de les poblacions de més de 2000 espècies arreu del planeta) valora el nostre capital com a empresa i diu que ha baixat en un 40% els darrers 40 anys,\n- la petjada ecològica que avalua el balanç entre beneficis (el que produeixen els sistemes naturals) i despeses (el nostre consum) i aquest balanç és negatiu des de mitjans dels anys 80 i s'ha anat incrementant any rera any.\nEn resum, l'informe conclou que la humanitat està consumint una vegada i mitja els recursos produïts anualment pel planeta.\nQuan una empresa queda en bancarrota (l'eufemisme actual és concurs de creditors), tanca i tothom, en millors o pitjors condicions, se'n va a casa seva; però com és tanca el planeta? No, el planeta no el podem tancar, perquè encara no tenim desenvolupada la tecnologia per arribar al planeta Gliese 581g (el primer planeta descobert fora del sistema solar que podria, potencialment, albergar vida com l'entenem a la Terra).\nEl panorama és prou descoratjador; però tornant a l'economia, a l'empresa, per bé o per mal, coneixem les doctrines a implementar i tenim experiència a aplicar-les (el FMI és un gran expert):\n- per una banda, una disminució radical de la despesa pública que delma l'erari públic (recordo que parlem del capital natural), per tant, totes aquelles despeses "socials" que no representen un increment dels beneficis, per exemple, l'emissió de gasos d'efecte d'hivernacle (el transport d'un extrem a l'altre del planeta, la producció amb sistemes no adequats,...), la contaminació de l'aigua, els sòls o l'atmosfera. Tot això, s'ha de tallar radicalment (d'arrel),\n- per altra banda, cal potenciar els serveis que donen un valor afegit amb un mínim cost, és a dir, que no necessiten del capital natural, sinó de l'intel·lectual, és a dir, l'educació, la salut, la creativitat (per ser capaços de reinventar-nos).\nEl plantejament econòmic és el mateix, però amb la diferència que hem d'entendre quin és el capital real que tenim. L'economia (ho he dit altres vegades) és un invent de la humanitat, és una manera d'entendre'ns, és un llenguatge i, com a tal, és intangible. En canvi, el medi natural és el que ens permet viure, el que ens satisfà les nostres necessitats.\nParadoxalment, als països amb una petjada ecològica més elevada, la qualitat ambiental millora; però, senzillament, perquè hem "externalitzat" els nostres costos (en forma d'extracció de recursos o d'absorció de residus) a altres zones del món. Tot plegat construïm un món més desequilibrat.\nNo és casual que l'informe del Planeta Viu s'hagi publicat ara. Justament es va presentar abans que a Nagoya (Japó) se celebrés la Conferència de Seguiment del Conveni sobre la Biodiversitat i les converses no tenien unes expectatives molt altes. Diríem que està en la línia de les converses ambientals internacionals dels darrers anys, molt bones paraules i molt poca voluntat política. Com explica George Monbiot "els processos passen a una escala més llarga que els cicles polítics" i no es prenen les decisions necessàries. Declaracions vagues sense objectius concrets.\nTambé cal fer un zoom i fer una ullada global per veure què passa quan es presenta un informe d'aquestes característiques i això em suggereix algunes reflexions:\n- Quan una empresa ja no s'aguanta per enlloc, tanca; ja no es poden reconduir les coses: no hi ha crèdit, perquè no es pot avalar amb res, no hi ha idees, perquè la situació ha col·lapsat les nostres ments i no hi ha forces, perquè són processos terriblement desgastants; però encara no hem arribat a aquesta situació i és molt important.\n- Veure que s'han publicat articles sobre aquest informe a gairebé tots els mitjans escrits (cosa molt diferent de fa quatre anys) és, clarament, un signe de que hi ha coses que canvien (i molt més ràpid del que ens sembla)\n- No podem esperar que els polítics ens solucionin els nostres problemes, no poden. Si tots i cadascú de nosaltres no prenem resoludament el rumb de les nostres vides, no podrem canviar-lo.\n- Les solucions ja existeixen: les renovables, els trens enlloc dels avions, les bicicletes enlloc dels cotxes,... El mateix informe dóna pistes i planteja solucions (com ara, si la humanitat reduís el consum de carn i làctics un 9%, s'aconseguiria una reducció de la petjada ecològica del 35%, però això serà en un altre article).\nCom que no sabem exactament el capital que tenim, no sabem quan es pot acabar; no és immediatament, però tampoc queda molt. Ara podem fer-ho (i m'ha quedat un tancament molt "Yes, we can").\nPublicat per un jardi per menjar-se'l a 11:44 0 comentaris\nLa Conferencia International promoguda per les Nacions Unides, COP16, que ve celebrant-se des de la Cimera de Kyoto (on es va firmar l’acord sobre gasos contaminats, el qual caducarà el proper 2012) es celebra aquest any 2010, del 29 de novembre fins el 10 de desembre.\nDurant dues setmanes, es parlarà sobre els efectes del canvi climàtic i es prendran resolucions de com mitigar els seus efectes reduint les emissions de CO2.\nA la Cimera de Cancún no s’espera obtenir cap acord oficial perquè es preveu poca participació política, encara que s’espera progressar en conceptes i el coneixement de nous informes sobre la necessitat de mantenir l’augment de temperatures en 2 graus Celsius.\nAixí, s’avançarà en temes sobre desforestació, financiació per ajudar en els problemes produïts per el canvi climàtic en països menys industrialitzats i noves propostes per mitigar l’emissió de gasos contaminats amb efecte hivernacle.\nUs deixo el enllaç per veure el vídeo de Adam Vaughan de com afectarà el increment de temperatura en els nivells de mar en la zona del Carib.\nPublicat per un jardi per menjar-se'l a 21:53 0 comentaris\nPublicat per un jardi per menjar-se'l a 21:23 0 comentaris


TELÒMERS, TELOMERASA, ENVELLIMENT I CÀNCER  | genètica molecular (UB) | Unybook\nTELÒMERS, TELOMERASA, ENVELLIMENT I CÀNCER (2014)\nTELÒMERS, TELOMERASA, ENVELLIMENT I CÀNCER\nTELÒMERS, TELOMERASA, ENVELLIMENT I CÀNCER. seminari\nSEMINARI 2: TELÒMERS, TELOMERASA, ENVELLIMENT I CÀNCER De zigot fins a l’edat adulta es fan aproximadament unes 10 15 divisions cel·lulars.\nPer llarg que sigui el cromosoma, es va escurssant, la natura ho ha solucionat amb els telòmers.\nEn el DNA lineal, la forqueta acaba amb un extrem del cromosoma. La cadena líder no té cap problema en acabar-la, però la retardada té el problema que els fragments d’Okazaki no hi poden cabre, si no se solucionés els cromosomes serien cada vegada més petits.\nLA SOLUCIÓ: als extrema d’un cromosoma hi ha seqüències repetides moltes vegades riques en G, en el cas dels humans és: 5’TTAGGG3’. Això soluciona el problema de replicació dels extrems i de l’individualització dels extrems. Poden arribar a fer-se fins a 2000 repeticions de les seqüències.\nReplicació dels extrems La telomerasa és una proteïna activadors de DNApolimerasa que polimeritza desoxinulceòtids depenent de RNA que està íntimament unit a la proteïna i que actuarà com a motlle per a les seqüències repetitives.\nLa telomerasa introdueix l’extrem 3’ del cromosoma dins seu i l’allarga (cadena retardada). Es col·loca de manera que es va desplaçant al llarg de la cadena a mida que va allargant-la.\nNo es troba en totes les cèl·lules, per exemple, no les trobem en el teixit somàtic i aquesta és una de les raons per les quals ens morim. Té activitat transcriptasa reversa, transcriu en direcció 5’-3’.\nEl gen que fa el RNA s’anomena TERC, el gen que activa la telomerasa s’anomena TERT.\nIntegritat i independència dels cromosomes Aquest últim problema d’integritat i independència dels cromosomes es basa en que els extrems dels cromosomes poden ser “atacats” ja que hi ha enzima que poden unir cromosomes, enzims que es poden “menjar” als cromosomes... El DNA repetitiu serveix per crear estructures que rematen l’estructura del cromosoma per tal de protegir els seus extrems i mantenir la seva individualitat.\nS’ha observat que es formen unes llaçades en els extrems dels cromosomes. L’extrem protuberant (allargat de la cadena retardada), pot acomodar-se en qualsevol lloc de la cadena complementària on trobi la seqüència complementaria a la seqüència repetitiva. Allà on l’ha trobat, s’uniran i deixarà una petita nança de la cadena 5’-3’ on inicialment estava unida, ja que solament pot fer un enllaç.\nEl telòmer està protegit. La seva estructura es manté gràcies a la unió d’un complex proteic, la shelterina, que conté 6 proteïnes que interaccionen entre elles i amb la telomerasa. Genera l’enllaç, estabilitza i regula la telomerasa. Cada proteïna té una funció específica rellevants per a la replicació, i també per a la reparació.\nMida dels telòmers al llarg de la vida - Cèl·lules germinals: els telòmers es mantenen, ni s’allarguen ni s’escurcen, es troben en un equilibri.\nTeixits somàtics: la telomerasa no es troba activa, per tant es va escurçant els telòmers progressivament i arriba un punt on hi ha unes senyals cel·lulars que avisen a les cèl·lules que deixin de dividir-se perquè els telòmers són massa curts. Aleshores la cèl·lula mor: SEMESCENCIA.\nSi la forcem a dividir-se més pot passar que: els telòmers s’acabin d’escurçar, el genoma es fusioni, etc. I la cèl·lula mor massivament: CRISIS.\nPerò pot passar que en la crisis sobrevisqui algun clon on s’ha activat la telomerasa i els permet seguir dividint-se: IMMORTALS.\nRatolins knockout S’han generat models animals en què s’ha eliminat el gen que codifica l’ARN de la telomerasa, és a dir, TERC (i amb l’activitat telomèrica marcada). Aquests ratolins KO (knockout) presenten una reducció progressiva de la longitud telomèrica amb les generacions (normalment, tot i que en la persona s’escurcen, entre generacions mantenen la longitud).\nVan pensar que potser reduirien el càncer; si que tenien menys tumors (una reducció del 30% en la primera generació i un 95% en la cinquena), però alhora vivien menys. Els ratolins tenen els telòmers molt més llargs que els humans, per això van haver d’esperar 5 generacions per veure que aquest presenta molt poc telòmer i que aquests ratolins ja no produeixen la generació 6.\nModel de la rellevància dels telòmers en el comportament i capacitat regenerativa i de creixement de les cèl·lules mare, en l’envelliment i el càncer CÈL·LULES MARE: són les que tenen els telòmers més llargs, són allà per poder anar renovant els teixits quan les cèl·lules es van degradant.\nENVELLIMENT: quan les cèl·lules mare es troben en individus més grans, els telòmers s’han anat escurçant i han arribat al moment que ja no les permet dividir més i per tant, no poden enviar més cèl·lules als teixits que es degraden. Per això aquests envelleixen.\nCÀNCER: si per alguna raó hi ha una mutació i les cèl·lules mare poden seguir replicantse, aleshores segueixen enviant cèl·lules als teixits (els telòmers de les mares segueixen creixen a causa de l’activació de la telomerasa). A vegades n’envien masses i es forma el càncer.\nHi ha malalties que fan que no hi hagi TERC (el gen que fa l’ARN de les telomerases), aleshores les cèl·lules mare no es poden replicar i hi ha un envelliment prematur en l’individu.\nGenètica molecular - SEMINARI 3. Les dues cares de la telomerasa. Càncer i envelliment (2012) Apunte\nBiologia del Cancer - T3.Epigenètica i Càncer (2013) Apunte


Biografia de Joan Lluís Vives i Marc / Llúcia Martín Pascual | Biblioteca Virtual Miguel de Cervantes\nBiografia de Joan Lluís Vives i Marc\nJOAN LLUÍS VIVES I MARC va nàixer a València l'any 1492 al si d'una família d'antiga tradició jueva. Va estudiar filosofia a París entre 1509 i 1512, també va viure a Lovaina, Oxford (entre 1523 i 1528) i, finalment, a Bruges, ciutat que s'havia de convertir en la seua llar i on va morir el 1540.\nVives és conegut com la figura clau de l'humanisme valencià amb projecció europea. Prova d'això eren els seus contactes amb personatges destacats coetanis com ara, Erasme de Rotterdam o Tomàs More, amb els quals va mantindre relació epistolar i amistosa. La seua producció és únicament llatina, això es deu a què el llatí s'imposà com a llengua de cultura enfront les llengües vulgars, fruit del corrent cultural renaixentista.\nL'ideal humanista que Vives va reflectir en les seues obres té les característiques següents:\nUna vessant social que el porta a reflexionar sobre l'ordenació ciutadana de l'Europa del moment. En aquest sentit va realitzar uns comentaris a l'obra de Sant Agustí, In XXII libros De ciuitate Dei comentaria (Basilea 1522), així com també altres obres en les quals mostra el seu interés per problemes actuals, com ara qüestions socials, el tema de la pobresa i l'organització de l'Europa moderna en un estadi de pre-capitalisme. Precisament, en els comentaris de l'obra de sant Agustí s'aprecia l'erudició de Vives, la seua cultura enciclopèdica, bíblica i patrística i l'immens coneixement de la cultura grecoromana, així com també l'originalitat i reflexió de què era capaç l'autor.\nUn renaixentisme cristià que l'enfronta al paganisme que les Humanitats clàssiques difonien i que es reflecteix en obres com Ad animi exercitationem in Deum commentatiunculae o De veritate fidei christianae on raona sobre l'ànima humana i els fonaments del cristianisme. A pesar de l'origen familiar hebreu, Vives va saber entrelligar la veneració per l'Antic Testament i una espiritualitat cristocèntrica, pròpia dels corrents espirituals i devocionalistes de l'època, sobretot dels intimistes neerlandesos.\nUna activitat pedagògica que es deixa veure en alguns dels seus llibres i en la tasca de preceptor d'alguns prínceps importants del moment, per exemple de la futura Maria I Tudor d'Anglaterra, a qui va dedicar el tractat De institutione feminae christianae. També va mantindre relació amb Felip II d'Espanya per a qui va escriure els diàlegs Exercitatio linguae latinae publicats a Basilea el 1538 i coneguts com l'obra pedagògica cabdal de Vives.\nLa producció del valencià va ser objecte continu de censures inquisitorials, sobretot a partir de la Contrareforma i la seua figura desprestigiada fins al punt d'haver de suportar la crema en efígie dels seus pares morts per judaïtzants.


L’encert de la incertesa. A càrrec de Jordi Oriol - Nau Ivanow\nL’encert de la incertesa. A càrrec de Jordi Oriol\nCrec que l’”interès” és l’eina primordial del creador, i que ocupa el territori de la inseguretat personal. No sabem les respostes, però les preguntes ens activen per fer alguna cosa. I el motor de l’interès és la curiositat. I si som curiosos, mirarem què hi ha darrera la cortina, què s’amaga dins d’una paraula. La curiositat ens farà desfer un text per tornar-lo a escriure. Si som curiosos acabarem desmuntant una joguina per mirar com està feta. Com deia Picasso “la creativitat és sobretot un acte de destrucció”.\nAquest curs pretén mirar què s’amaga rere les coses que donem per fetes. Mirarem de reinventar-nos, de descobrir una nova manera de dir, d’escriure, d’actuar. Farem que les paraules diguin molt més que allò que se suposa que volen dir. Perquè explorarem les vísceres del text, per trobar maneres diferents des d’on dir allò ja dit, d’experimentar amb els mecanismes teatrals per entendre de nou velles paraules, referents populars, idees fixades, que aquí provarem de desfixar, de donar-li la volta. De pervertir-les.\nPartirem de fragments de textos coneguts, material sobat, per capgirar-lo i descobrir tot el que hi duia amagat.\nAixí, qüestionarem allò que “donem per fet”, per mirar de sentir-nos com quan érem nens, enfrontant-nos a noves sensacions. Per esdevenir espontanis, i obtenir un gran potencial creatiu. Perquè, com deia Brecht: “la funció de l’art és la de donar la volta a les coses, de distorsionar-les per transformar-les en quelcom que no ens sigui familiar; que ens reveli coses noves”.\nPerquè crec que per generar atracció, excitació, hi ha d’haver alguna cosa en joc, en risc, alguna cosa crucial i incerta. Alguna cosa insegura. La seguretat no ens motiva emocionalment. Treballar des de la incertesa en canvi… genera curiositat, i per tant “interès”. I això és un encert.\nActor, autor i director de teatre. Llicenciat en direcció i dramatúrgia a l’Institut del Teatre. Ha rebut formació d’interpretació i música. És autor i director de més d’una desena d’espectacles teatrals com: SAFARI Pitarra (TNC, 2014), Big Berberecho (Temporada Alta 2012), t-ERROR (TNC, 2012), Home-Natja (Temporada Alta 2010), Prometeu No Res (Temporada Alta 2009), Un tal ímpetu vital (Teatre Lliure, 2009), El títol no mata (Grec, 2008), Ara estem d’acord estem d’acord (Teatre Lliure, 2008), OB-sessions (IT, 2007), La Caiguda d’Amlet (Temporada Alta 2007), entre altres. Ha dirigit els concerts Victus 1714 amb l’O.S.V. i el Cor Madrigal (Palau de la Música, 2013), Cobla 2.0 amb la Cobla Sant Jordi (Palau de la Música, 2013) i Ocell de Foc amb la Banda Municipal de BCN (Auditori, 2010). Com a actor ha treballat sota la direcció de Xavier Albertí, Carlota Subirós, Jordi Casanovas, Pau Miró, Oriol Broggi, Iban Beltran, Alex Serrano… Ha rebut el Premi FAD-Sebastià Gasch 2011, el Premi Injuve 2008 i el Premi Extraordinari de l’Institut del Teatre 2007. El 2013 guanya el III Torneig de Dramatúrgia Catalana al Festival Temporada Alta amb el seu text Muda muda.\nLa selecció d’alumnes es farà per currículum, que haureu d’enviar en format pdf amb el formulari.\nCurs adreçat a professionals de les arts escèniques (actors, dramaturgs i altres creadors).\n[Formulari de preinscripció]\nLloc: Nau Ivanow (Hondures, 28 – Barcelona 08027)\nDates: del 13 al 18 d’abril\nHorari: de dilluns a dissabte, de 10h a 14h\nPlaces: 15 màxim\nMés informació: formacio@nauivanow.com\nUn projecte de formació orientat a professionals de les arts escèniques. Un laboratori escènic, on experimentar noves formes de treballar, fomentar l’intercanvi d’idees i coneixements, i propiciar el contacte entre diferents professionals del sector.\nCoordinació: Alberto Díaz\nTeatro en Movimento Callejerx presenta al pati de la Nau el seu work in progress ‘Siluetas de agua’


google-site-verification=ri-XKCRpMOgIeqa_AEgT8usHjt0osXTiIrS5o07a_9I BAMESAD en la primera jornada de la Lliga Catalana contra els MASTERS – COCEMFE MAESTRAT\nBAMESAD en la primera jornada de la Lliga Catalana contra els MASTERS\nBy Cocemfe Maestrat03/10/2017Eventos\nEl passat dissabte 30 de setembre, l’equip de bàsquet en cadira de rodes de la secció esportiva BAMESAD va disputar, a Badalona, la primera jornada de la Lliga Catalana contra els MASTERS. L’equip Vinarossenc va obtenir una victòria ajustada en l’últim minut en un partit emocionant i molt disputat. L’encontre va tenir lloc a l’antic pavelló del Joventut de Badalona, convertint-se així en el primer partit de bàsquet en cadira de rodes que es jugava a aquella pista.\nBAMESAD presentava un equip novell amb noves incorporacions que han reforçat positivament la plantilla. Tot i que per a alguns jugadors va significar el seu debut a la competició, l’equip va estar tranquil i ficat al partit, sobretot en els dos últims quarts.\nEl transcurs del matx va ser un estira i arronsa per part dels dos equips. Tant va ser així que a falta de quaranta-vuit segons per a la fi de l’últim quart i amb el partit igualat, BAMESAD defensava un atac contrari on s’ho jugava tot. La sòlida defensa va permetre un robatori de pilota que va culminar amb un atac amb cistella en l’última jugada del partit.\nAquesta victòria dóna molta confiança al conjunt, que ja segueix treballant per a preparar la segona jornada de la Lliga Catalana.


Ajuntament de Cardedeu - Actualitat - Notícies - Programació del quart trimestre del Centre Cultural\nProgramació del quart trimestre del Centre Cultural\nEn destaca l'homenatge a Ovidi Montllor, la nova producció de la sala Flyhard i el concert d'Artversaris, entre d'altres.\nEl Centre Cultural ha estrenat temporada aquest cap de setmana amb una programació que combina teatre i música, i espectacles infantils per als més petits. Una de les propostes més destacada és l'homenatge a l'actor i cantautor Ovidi Montllor el dissabte 17 d'octubre, quan se celebren 20 anys de la seva mort, i en el qual hi participen entitats del municipi.\nEn teatre, podrem veure la nova producció de la sala Flyhard "Tortugues: la desacceleració de les partícules" de Clàudia Cedó el 28 de novembre. També ens visitarà Joan Pera amb el seu nou monòleg "Fer riure és un art" l'1 de novembre; i el Mag Edgard presentarà el 22 de novembre l'espectacle familiar de màgia "El somiatruites". Quant a la música, podrem escoltar la banda de hip-hop Atversaris, els ritmes del Montseny amb MontRauxa o el gospel de Nara i Roc&Gospel, entre d'altres.\nTampoc hi faltaran les propostes de les entitats locals com la poesia de "Com elles" dins el PAM, Poesia a Manta, el "Soroll de telers" d'Artescena, o el concert de Nadal de l'escola de música Lluís Cullell.\nPodeu consultar tota la programació a l'enllaç d'aquí al costat.\nCentre Cultural Cardedeu - programació 4t trimestre 2015


Pla perfecte per a una tarda d'estiu | El blog de AeroBus\nPla perfecte per a una tarda d'estiu\nPla perfecte per a una…\nL’estiu està per aprofitar-lo, que només passa una vegada a l’any. Com convertir una tarda avorrida en la qual no tens res a fer en una super tarda? T’ajudem a muntar-te un pla perfecte.\nComença amb una exposició del Palau Robert\nDesprés de dinar no ve de gust posar-se a caminar a ple sol ni fer res que inclogui estar fora a 40º. Per això, una alternativa molt bona és anar a la sala d’exposicions del Palau Robert de Barcelona, a passeig de Gràcia amb Av.Diagonal, un dels espais d’exposició de referència de la ciutat.\nAllà podreu trobar des d’exposicions dedicades exclusivament a Dalí, fins a altres més generals dedicades a la fotografia, a la música o fins i tot a la política. I, a més de visitar alguna exposició que et cridi l’atenció, també pots passejar pels seus jardins.\nPren-te un bon gelat\nDesprés d’un bon passeig, arriba l’hora d’un bon gelat. Lo difícil és escollir quin, ja que existeixen infinitat d’opcions.\nSi busques una proposta original, no pots perdre’t Rocambolesc. Aquesta gelateria, ideada i liderada per Joan Roca et submergirà de ple al món de Willy Wonka (del que no voldràs sortir, clar). Cada ciutat on hi ha un Rocambolesc té el seu gelat icònic: el de Madrid, un ós amb sabor a arboç; Girona, el Cul de la Lleona, de poma i bergamota; i Barcelona, el Dit de Colom, xocolata, oli i sal.\nTampoc pots perdre’t la màscara de Darth Vader (sorbet de nabius i vainilla) o la mà postissa de Jaime Lannister (taronja sanguina i mànec). Però la nostra recomanació: Els sandwich calents farciments de gelat són el més.\nPerd-te pels carrers del Gòtic\nHavent reposat forces amb un gelat, o dos, perdre’s pels carrers del Barri Gòtic sembla un pla perfecte. Hi ha moltes coses per visitar: la Catedral de Barcelona, la Plaça del Rei, el Museu Frederic Marès, la Plaça de Sant Jaume, la Plaça del Pi i els seus voltants, la Plaça Reial, les esglésies del barri gòtic…\nAprofita el cinema a l’aire lliure\nPer acabar la tarda, i descansar els peus et proposem una cosa una mica més relaxada…\nEts un cinèfil empedreït? T’agrada gaudir d’una pel·lícula sol o en companyia? Del 29 de juny al 3 d’agost arriba la 6ª edició de “Cinema Lliure a la Platja”, la mostra gratuïta de cinema independent que se celebra cada estiu a les platges de Barcelona, Badalona, El Prat de Llobregat i Mataró a partir de les 21h de la nit. Perfecte per culminar un pla de tarda d’estiu.\nTotes les pel·lícules programades per Cinema Lliure tenen alguna cosa en comú: són cintes de cinema independent de qualitat i han passat per algun festival. Així, la mostra a més de ser un aparador cinematogràfic, també és una plataforma per a diferents festivals.\nTotes les pel·lícules de la mostra s’emeten en versió original i quan l’idioma original no és el castellà ni el català la pel·lícula està subtitulada. Quan la pel·lícula és espanyola els subtítols són en anglès. D’aquesta manera cadascuna de les projeccions està oberta a tots, independentment de la seva nacionalitat.\nFacis el que facis, existeixen moltes alternatives per a un pla perfecte a l’estiu. Així que, si véns a Barcelona no et perdis les idees que et proposem! I recorda, si vols viatjar ràpid, còmode i fàcil Aerobús et porta de l’aeroport al centre de Barcelona en 35 minuts. Tots els dies de l’any. Compra el teu bitllet online i despreocúpate!\nPreviousPrevious post:Quins són els avantatges d’utilitzar Aerobús?NextNext post:Com actuar si hi ha overbooking en el meu vol?\nBarcelona • cinema • estiu • exposicions • pla • platja